  Анжелика Тихонова корреспондент 2-тӥ инвожое Удмуртиын нюлэсъёсы пыраны алонэз куштӥзы. Со сярысь элькун тӧролэн но кивалтэтлэн пресс-службазы ивортӥз. Со дыре ик Удмуртиысь инкуазь узырлыкъёсъя но инкуазез утёнъя министр Денис Удалов пусйиз, алонэз куштон тылпу путонлы кышкытлык бырем ярысь уг вера. Удмуртиысь нюлэсъёсын, элькунлэн быдэс интывылаз сямен ик, тылпулэсь утиськонъя нимысьтыз режим азьланьтӥське. Озьыен, азьвыл сямен ик, тылскыны, жуг-жагез сутыны, усьтэм интыосын тылпу потон кышкытлыко ужъёс нуыны уг яра Денис Удалов, Удмуртиысь инкуазь узырлыкъёсъя но инкуазез утёнъя министрПусъём, ар кутсконысен элькунамы оглом 42,8 гектар вылысь 46 нюлэс тылпуосты но 150 гектарысь мувыл тылпуосты кысӥзы. Со сяна, «Нечкинский» йӧскалык паркысь нюлэс тылпуэз кысӥзы, тылын нюръяськон куинь нунал мынӥз. Тросэз шимучыръёс адямилэн чакласькымтэеныз сэрен кылдӥзы. Нюлэсъёсы пыранлэсь алон ужаку, нюлэс инспекторъёс 200 рейдъёсы потазы, катрадлыкез тӥян сярысь 31 протоколъёс гожтӥзы. Тодэ вайытом, нюлэсъёсы пыранлэсь алон Удмуртиын 13-тӥ куартолэзьысен 1-тӥ инвожоозь кужымаз вал.  Тегъёс: Мерлык Ижкар тылпу Удмуртия нюлэс гужем  